
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 917 

17 Οκτωβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

θέσεις πρακτικής σπουδαστών Τ.Ε.Ι. σε Οργανισμούς 


Τοπικής Αυτοδιοίκησης» . 1 

Πρόγραμμα ΒΟΗΘΕΙΑ ΣΤΟ ΣΠΙΤΙ . 2 

Μετατροπή θέσεων κλάδου γιατρών Ε.Σ.Υ. στο Νομ. 

Γεν. Νοσ. Δυτ. Αττικής «Η Αγ. Βαρβάρα». 3 

Τροποποίηση απόφασης Π4β/1685/4.10.95, σχετικά 
με την εφαρμογή του προγράμματος «Βοήθεια στο 

σπίτι» . 4 

Μεταβίβαση Κρατικών Παιδικών Σταθμών. 5 

Εξέταση, διάθεση, καταστροφή, εκποίηση άχρηστου 
υλικού. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Ε5/2065 ( 1 ) 

θέσεις πρακτικής σπουδαστών Τ. Ε. I. σε Οργανισμούς Το¬ 
πικής Αυτοδιοίκησης». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ’, του Ν. 
1351/83 (ΦΕΚ 56/Α') «Εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1985, 
όπως αυτό προσετέθη με το άρθρο 27 του Ν. 2081/92 
(ΦΕΚ 154/Α - ). 

3. Τις διατάξεις της παρ. 1, του άρθρου 11, του Ν. 
2327/95 (ΦΕΚ 156/Α). 

4. Τις διατάξεις του εδαφίου α', της παρ. 3, του άρθρου 
22, του Ν. 2362/95 (ΦΕΚ 247/Α). 

5. Το γεγονός ότι από τις διατάξεις της απόφασης αυ¬ 
τής, προκαλείται δαπάνη το ύψος της οποίας αναφέρεται 
στις παρ. 3, 4 έως και 14 της παρούσας απόφασης, στις 
οποίες επίσης αναφέρεται και η εγγραφή πίστωσης στον 
οικείο προϋπολογισμό για την κάλυψή της. 

6. Την αριθ. ΣΤ5/33/96 απόφαση του Πρωθυπουργού 
και Υπουργού Εθνικής Παιδείας και θρησκευμάτων «Ορι¬ 


σμός αρμοδιοτήτων Υφυπουργού του ΥΠΕΠΘ (ΦΕΚ 937/ 
Β/96)». 

7. Την αριθ. 1107147/1239/006Α/4.10.96 Κοινή Υ.Α. 
του Πρωθυπουργού και του Υπουργού Οικονομικών “Ανά¬ 
θεση αρμοδιοτήτων στους Υφυπουργούς Οικονομικών”. 

8. Την αριθ. ΔΙΔΚ/Φ, 1/20199/5.9.97 (ΦΕΚ 801/Β) 
απόφαση του Πρωθυπουργού και Υπουργού Εσωτικών, 
Δημ. Διοίκησης και Αποκέντρωσης «Ανάθεση αρμοδιοτή¬ 
των του Υπουργού Εσωτερικών Δημόσιας Διοίκησης και 
Αποκέντρωσης στους Υφυπουργούς Εσωτερικών, Δημ. 
Διοίκησης και Αποκέντρωσης», αποφασίζουμε: 

1. Καθορίζουμε τον αριθμό θέσεων πρακτικής άσκησης 
σπουδαστών Τ.Ε.Ι., σε Οργανισμούς Τοπικής Αυτ/σης 
(Ο.Τ.Α.) ως εξής: 

ΔΗΜΟΣ ΚΕΡΚΥΡΑΙΩΝ 

θέσεις: (2) σπουδαστών της Σχολής Δ/σης και Οικονο¬ 
μίας. 

ΔΗΜΟΣ ΙΛΙΟΥ 

θέσεις: (2) σπουδαστών της Σχολής Δ/σης και Οικονο¬ 
μίας. 

ΔΗΜΟΣ ΑΘΗΝΑΙΩΝ 

θέσεις: (1) σπουδαστή της Σχολής Δ/σης και Οικονο¬ 
μίας. 

ΔΗΜΟΣ ΡΟΔΙΩΝ 

θέσεις: (1) σπουδαστή της Σχολής Δ/σης και Οικονο¬ 
μίας. 

ΔΗΜΟΣ ΦΙΛΙΠΠΙΑΔΑΣ 

θέσεις: (1) σπουδαστή της Σχολής Δ/σης και Οικονο¬ 
μίας. 

ΝΟΜΑΡΧΙΑΚΗ ΑΥΤ/ΣΗ ΙΩΑΝΝΙΝΩΝ 

θέσεις: (3) σπουδαστών της Σχολής Δ/σης και Οικονο¬ 
μίας. 

ΚΟΙΝΟΤΗΤΑ ΖΑΓΟΡΑΣ 

θέσεις: (1) σπουδαστή της Σχολής Δ/σης και Οικονο¬ 
μίας. 

ΔΗΜΟΣ Η.Π. ΝΑΟΥΣΑΣ 

θέσεις: (1) σπουδαστή της Σχολής Δ/σης και Οικονο¬ 
μίας. 

ΔΗΜΟΣ ΚΑΛΑΜΑΡΙΑΣ 

θέσεις: (1) σπουδαστή της Σχολής Δ/σης και Οικονο¬ 
μίας. 

ΔΗΜΟΣ ΠΟΛΙΧΝΗΣ 

θέσεις: (2) σπουδαστών της Σχολής Τεχνολογικών 
Εφαρμογών (ΣΤΕΦ). 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θέσεις: (1) σπουδαστή της Σχολής Δ/σης και Οικονο¬ 
μίας. 

ΔΗΜΟΣ ΜΕΛΙΓΑΛΑ 

θέσεις: (1) σπουδαστή της Σχολής Δ/σης και Οικονο¬ 
μίας. 

2. Η πρακτική άσκηση των σπουδαστών Τ.Ε.Ι. πραγμα¬ 
τοποιείται ανά εξάμηνο κάθε ακαδημαϊκού έτους, αρχίζο¬ 
ντας από 1.4.97. 

3. Οι αποζημιώσεις και ασφαλιστικές εισφρορές των 
ασκούμενων σπουδαστών ΤΕΙ βαρύνουν τον προϋπολογι¬ 
σμό των Ο.Τ.Α. 

4. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Κερκυ- 
ραίων, ύψους 756.000 δρχ. (2 θέσεις X 63.000 X 6 μήμες) 
περίπου ανά εξάμηνο για το τρέχον και για καθένα από τα 
επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Κερκυραίων, ύψους 744.000 
δρχ. με τα στοιχεία Κ.Α. 012.9β' 

5. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Ιλίου 
ύψους 756.000 δρχ. (2 θέσεις X 63.000 X 6 μήνες) περί¬ 
που ανά εξάμηνο για το τρέχον και για καθένα από τα επό¬ 
μενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Ιλίου ύψους 5.000.000 δρχ. με 
τα στοιχεία: Κ.Α. 05/112.2. 

6. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Αθη¬ 
ναίων, ύψους 378.000 δρχ. (1 θέση X 63.000 X 6 μήνες) 
περίπου ανά εξάμηνο για το τρέχον και για καθένα από τα 
επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Αθηναίων ύψους 372.000 δρχ. 
με τα στοιχεία Κ.Α. 0359/Φ.10. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Ροδίων 
ύψους 378.000 δρχ. (1 θέση X 63.000 X 6 μήνες) περίπου 
ανά εξάμηνο για το τρέχον και για καθένα από τα επόμενα 
οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Ροδίων ύψους 420.000 δρχ. 
με τα στοιχεία Κ.Α. 021.9 

8. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Φιλιπ- 
πιάδας ύψους 378.000 δρχ. (1 θέση X 63.000 X 6 μήνες) 
περίπου ανά εξάμηνο για το τρέχον και για καθένα από τα 
επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Φιλιππιάδας ύψους 372.000 
δρχ. με τα στοιχεία Κ.Α. 05/112.4. 

9. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Νομαρχιακής 
Αυτ/σης Ιωαννίνων ύψους 1.134.000 δρχ. (3 θέσεις X 
63.000 X 6 μήνες) περίπου ανά εξάμηνο για το τρέχον και 
για καθένα από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό της Νομαρχιακής Αυτ/σης Ιωαννίνων 
ύψους 1.140.000 δρχ. με τα στοιχεία Κ.Α. 0265, 0251. 

10. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Ζαγοράς ύψους 378.000 δρχ. (1 θέση X 63.000 X 6 μή¬ 


νες) περίπου ανά εξάμηνο για το τρέχον και για καθένα 
από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό της Κοινότητας Ζαγοράς ύψους 372.000 
δρχ. με τα στοιχεία Κ.Α. 113.9. 

11. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Νάου¬ 
σας ύψους 378.000 δρχ. (1 θέση X 63.000 X 6 μήνες) πε¬ 
ρίπου ανά εξάμηνο για το τρέχον και για καθένα από τα 
επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Νάουσας ύψους 372.000 δρχ. 
με τα στοιχεία Κ.Α. 05/112.1α. 

12. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Πολί¬ 
χνης θεσ/νίκης ύψους 1.134.000 δρχ. (3 θέσεις X 
63.000 X 6 μήνες) περίπου ανά εξάμηνο για το τρέχον και 
για καθένα από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Πολίχνης θεσ/νίκης ύψους 
3.500.000 δρχ. με τα στοιχεία Κ.Α. 027.4. 

13. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Μελι- 
γαλά ύψους 378.000 δρχ. (1 θέση X 63.000 X 6 μήνες) 
περίπου ανά εξάμηνο για το τρέχον και για καθένα από τα 
επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Μελιγαλά ύψους 372.000 δρχ. 
με τα στοιχεία Κ.Α.Ε. 0/02/021 /9γ. 

14. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Καλα¬ 
μαριάς ύψους 378.000 δρχ. (1 θέση X 63.000 X 6 μήνες) 
περίπου ανά εξάμηνο για το τρέχον και για καθένα από τα 
επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Καλαμαριάς ύψους 378.000 
δρχ. με τα στοιχεία Κ.Α. 05/112.1 και 032.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1997 
οι υφυπουργοί 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ. ΠΑΠΑΔΗΜΑΣ Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΙΩΑΝ. ΑΝΘΟΠΟΥΛΟΣ 
-♦- 

Αριθ. Π4β/5814 (2) 

Πρόγραμμα ΒΟΗΘΕΙΑ ΣΤΟ ΣΠΙΤΙ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. Δ/τος 162/73 «περί μέτρων Προ¬ 
στασίας υπερηλίκων και χρονίως πασχόντων». 

2. Τις διατάξεις του Π. Δ/τος 138/92 περί του «Οργανι¬ 
σμού του Υπουργείου Υγείας, Πρόνοιας και Κοινωνικών 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Ασφαλίσεων», όπως τροποποιήθηκε και συμπληρώθηκε 
μεταγενέστερα. 

3. Το άρθρο 22 και 3 του Ν. 2362/95 περί «Δημοσίου 
Λογιστικού κ.λπ.». 

4. Το άρθρο 5 του Ν. 2082/92 περί «Αναδιοργάνωσης 
της Κοινωνικής Πρόνοιας και καθιέρωσης νέων θεσμών 
Κοινωνικής Προστασίας» (ΦΕΚ 158/92). 

5. Τον Ν. 2469/97 (ΦΕΚ 38/97) «Περιορισμός και βελ¬ 
τίωση της αποτελεσματικότητος των κρατικών δαπανών 
και άλλες διατάξεις». 

6. την αριθ. ΔΥ3α/οικ. 878/8.10.96 (ΦΕΚ 924/Β') 
κοινή απόφαση του Πρωθυπουργού και του Υπουργού 
Υγείας & Πρόνοιας «Ανάθεση αρμοδιοτήτων στους Υφυ¬ 
πουργούς Υγείας και Πρόνοιας Μανώλη Σκουλάκη και Θε¬ 
όδωρο Κοτσώνη». 

7. Το άρθρο 136 του Ν. 2071/1992 (ΦΕΚ 123/Α7 
15.7.92) «Εκσυγχρονισμός και Οργάνωση Συστήματος 
Υγείας». 

8. Το γεγονός ότι από την απόφαση αυτή προκαλείται 
δαπάνη: α) για την α' φάση του προγράμματος, ύψους 
τριακοσίων τριάντα ενός εκατομμυρίων (331.000.000) 
δρχ., για το έτος 1997, και (662.000.000) δρχ., για κάθε 
ένα έτος από 1998 - 2001, σε βάρος του λογαριασμού 
του Υπουργείου Εσωτερικών, Δημόσιας Διοίκησης και 
Αποκέντρωσης (κοινή απόφ. των Υπουργών Εσωτερικών, 
Δημόσιας Διοίκησης και Αποκέντρωσης και Οικονομικών 
αριθ. πρωτ. 5252/6.2.1997) που τηρείται στο Ταμείο Πα¬ 
ρακαταθηκών και Δανείων με το τίτλο «Κεντρικοί Αυτοτε¬ 
λείς Πόροι Δήμων και Κοινοτήτων», και β) για την β' φάση 
του προγράμματος, ύψους τριακοσίων τριάντα ενός εκα¬ 
τομμυρίων (331.000.000) δρχ., για το έτος 1997, που θα 
επιβαρύνει την πίστωση του ΚΑΕ 2569 του Φ. 15/220 του 
προϋπ/σμού του Υπουργείου Υγείας & Πρόνοιας (σχετική 
η αριθ. 2066746/2.10.97 απόφαση του Γ.Λ.Κ.) και 
(662.000.000) δρχ., για κάθε ένα έτος από 1998-2001, 
σε βάρος του Φ. 15/220 ΚΑΕ 2569 Υπουργείου Υγείας & 
Πρόνοιας, για την κάλυψη των αναγκών του προγράμμα¬ 
τος. 

9. Την αριθ. 1107147/1239/00064/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «περί αναθέσεως αρμοδιοτήτων του Υπουργού Οι¬ 
κονομικών στους Υφυπουργούς Οικονομικών». 

10. Την αριθ. ΔΙΔΚ/Φ44.1/211566/10.10.1996 κοινή 
απόφαση του Πρωθυπουργού και του Υπουργού Εσωτερι¬ 
κών Δημόσιας Διοίκησης και Αποκέντρωσης «Περί αναθέ¬ 
σεως αρμοδιοτήτων στον Υφυπουργό Λάμπρο Παπα- 
δήμα». 

11. Την αριθ. Π4β/οικ. 4514/12.8.96, κοινή απόφαση 
του Υπουργού Οικονομικών και του Υφυπουργού Υγείας 
και Πρόνοιας για την «Εφαρμογή Πιλοτικού Προγράμματος 
ΒΟΗΘΕΙΑΣ ΣΤΟ ΣΠΙΤΙ στο Δήμο Περιστεριού». 

12. Το έγγραφο με αριθ. πρωτ. 1818/26.6.97 της 
ΚΕΔΚΕ, αποφασίζουμε: 

Αρθρο 1 

1. Την εφαρμογή προγράμματος “Βοήθεια στο σπίτι” για 
ηλικιωμένους σε 102 ΚΑΠΗ, ανά ένα ΚΑΠΗ σε κάθε 
Δήμο, σε δύο φάσεις και συγκεκριμένα: 

α. Σε συνεργασία με το Υπουργείο Εσωτερικών, Δημό¬ 
σιας Διοίκησης και Αποκέντρωσης, στην α' φάση οι 51 πα¬ 
ρακάτω Δήμοι: 

1. Αγ. Ανάργυροι Αττικής. 


2. Κερατσίνι (Β' ΚΑΠΗ) Αττικής. 

3. Καισαριανή (Α' ΚΑΠΗ) Αττικής. 

4. Μοσχάτο Αττικής. 

5. Καλλιθέα (Α' ΚΑΠΗ) Αττικής. 

6. Ηλιούπολη (Ιο ΚΑΠΗ) Αττικής. 

7. Χαϊδάρι (Α' ΚΑΠΗ) Αττικής. 

8. Καματερό Αττικής. 

9. Αγ. Δημήτριος (Α' ΚΑΠΗ) Αττικής. 

10. Μελίσσια Αττικής. 

11. Ν. Φιλαδέλφεια (Α' ΚΑΠΗ) Αττικής. 

12. Ζωγράφου (Α' ΚΑΠΗ) Αττικής. 

13. 'Αλιμος (Α’ ΚΑΠΗ) Αττικής. 

14. Αχαρνές (Ιο ΚΑΠΗ) Αττικής. 

15. Ηράκλειο (Α' ΚΑΠΗ) Αττικής. 

16. Αμαρούσιο (Κεντρικό ΚΑΠΗ) Αττικής. 

17. Αθηναίων Λέσχη Φιλίας (Γκύζη) Αττικής. 

18. Χαλάνδρι Αττικής. 

19. Άνω Λιόσια Αττικής. 

20. Χανιά (Β' ΚΑΠΗ) Χανιών. 

21. Αρχάνες Ηρακλείου Ηρακλείου. 

22. Σητεία Λασιθίου. 

23. Νεάπολη Λασιθίου. 

24. Ρόδος (Ιο ΚΑΠΗ) Δωδεκανήσου. 

25. Χίος Χίου. 

26. Αργοστόλι Κεφαλληνίας. 

27. Τρίπολη Αρκαδίας. 

28. Πάτρα ΑχαΓας. 

29. Πύργος Ηλείας. 

30. Αγρίνιο Αιτωλοακαρνανίας. 

31. Πρέβεζα Πρεβέζης. 

32. Βόλος (Β' Παράρτημα ΚΑΠΗ) Μαγνησίας. 

33. Καρδίτσα Καρδίτσας. 

34. Ν. Ιωνία Μαγνησίας. 

35. Ελευθερούπολη Καβάλας. 

36. Δράμα Δράμας. 

37. Διδυμότειχο Έβρου. 

38. Γιαννιτσά Πέλλας. 

39. Σέρρες Σερρών. 

40. Βέροια Ημαθίας. 

41. Τριανδρία Θεσσαλονίκης. 

42. Νέα Μουδανιά Χαλκιδικής. 

43. Συκιές Θεσσαλονίκης. 

44. Καλαμαριά (Α' ΚΑΠΗ) Θεσσαλονίκης. 

45. Λαγκαδάς Θεσσαλονίκης. 

46. Σκύδρα Πέλλας. 

47. Σταυρούπολη Θεσσαλονίκης. 

48. Αξιούπολη Κιλκίς. 

49. Κοζάνη Κοζάνης. 

50. Λαμία Φθιώτιδας. 

51. Αθηναίων Λέσχη Φιλίας (Σεπολίων) Αττικής. 

β. Σε συνεργασία με το Υπουργείο Υγεία και Πρόνοιας, 
στην β' φάση οι 51 παρακάτω Δήμοι: 

1. Αρτέμιδος Αττικής. 

2. Αγ. Βαρβάρα (Ιο ΚΑΠΗ) Αττικής. 

3. Λαύριο Αττικής. 

4. Αγ. Ιωάννης Ρέντη Αττικής. 

5. Δραπετσώνα (Β' ΚΑΠΗ) Αττικής. 

6. Πεύκη Αττικής. 

7. Χολαργός Αττικής. 

8. Πειραιάς (Α' ΚΑΠΗ) Αττικής. 

9. Ν. Ιωνία (Α' ΚΑΠΗ) Αττικής. 

10. Αιγάλεω (Ιο ΚΑΠΗ) Αττικής. 

11. Ραφήνα Αττικής. 

12. Ασπρόπυργος Αττικής. 

13. Αγ. Παρασκευή Αττικής. 

14. Κορυδαλλός (Β' ΚΑΠΗ) Αττικής. 

15. Αργυρούπολη (Β' ΚΑΠΗ) Αττικής. 

16. Πέραμα (Α' ΚΑΠΗ) Αττικής. 

17. Π. Φάληρο Αττικής. 

18. Ελευσίνα (Α' ΚΑΠΗ) Αττικής. 

19. Μέγαρα Αττικής. 

20. Αγ. Νικόλαος Λασιθίου. 

21. Ηράκλειο (Α' ΚΑΠΗ) Ηρακλείου. 

22. Ερμούπολη Κυκλάδων. 

23. Κάλυμνος Δωδεκανήσου. 

24. Μυτιλήνη Λέσβου. 

25. Σάμος Σάμου. 

26. Κέρκυρα Κέρκυρας. 

27. Άργος Αργολίδας. 

28. Καλαμάτα Μεσσηνίας. 

29. Αγ. Κων/νος Αιτωλοακαρνανίας. 

30. Μεσολόγγι Αιτωλοακαρνανίας. 

31. Αμαλιάδα Ηλείας. 

32. Ιωάννινα (Ιο ΚΑΠΗ) Ιωαννίνων. 

33. Ηγουμενίτσα Θεσπρωτίας. 

34. Τρίκαλα (Β' ΚΑΠΗ) Τρικάλων. 

35. Καβάλα Καβάλας. 

36. Κομοτηνή Ροδόπης. 

37. Μενεμένη (Α' ΚΑΠΗ) Θεσσαλονίκης. 

38. Κρύα Βρύση Πέλλας. 

39. Έδεσσα Πέλλας. 

40. Αμπελόκηποι (Α’ ΚΑΠΗ) Θεσσαλονίκης. 

41. Πολίχνη Θεσσαλονίκης. 

42. Πυλαία Θεσσαλονίκης. 

43. Κατερίνη Πιερίας. 

44. θέρμη Θεσσαλονίκης. 

45. Θεσσαλονίκη (5ο ΚΑΠΗ) Θεσσαλονίκης. 

46. Ελευθέριο - Κορδελιό Θεσσαλονίκης. 

47. Σίνδος Θεσσαλονίκης. 

48. Γρεβενά Γρεβενών. 

49. Λειβαδιά Βοιωτίας. 

50. Καρπενήσι Ευρυτανίας. 

51. Αταλάντη Φθιώτιδας. 

2. Η υλοποίηση του προγράμματος θα ξεκινήσει μετά 
την σύμβαση που θα συναφθεί μεταξύ του Υπουργείου 
Υγείας - Πρόνοιας, του Υπουργείου Εσωτερικών Δημό¬ 
σιας Διοίκησης και Αποκέντρωσης, της ΚΕΔΚΕ, του Δη¬ 
μάρχου και Προέδρου ΚΑΠΗ και τις Δημοτικές Επιχειρή¬ 
σεις των προαναφερομένων Δήμων σύμφωνα με το συν- 
/νο υπόδειγμα. 

Ημερομηνία έναρξης του προγράμματος ορίζεται η ημε¬ 
ρομηνία υπογραφής της παρούσης απόφασης και η διάρ¬ 
κεια του πέντε (5) έτη. 

Άρθρο 2 

Σκοποί του προγράμματος. 

1. Γενικός Σκοπός του προγράμματος, είναι η κάλυψη 
των βασικών αναγκών κοινωνικής φροντίδας για την αξιο¬ 
πρεπή και αυτόνομη διαβίωση των ηλικιωμένων, με προτε¬ 
ραιότητα σ’ αυτούς που: 
α. Δεν αυτοεξυπηρετούνται πλήρως, 
β. Χρειάζονται ιδιαίτερη φροντίδα, 
γ. Διαβιούν μοναχικά. 

δ. Δεν έχουν επαρκείς πόρους ώστε να βελτιωθεί η 


ποιότητα ζωής τους αφενός και αφετέρου να διατηρηθούν 
οι ίδιοι και οι οικογένειές τους στον κοινωνικό ιστό, παρα- 
μένοντας στο φυσικό και κοινωνικό τους περιβάλλον. 

2. Επιδίωξη του προγράμματος είναι: 

α. Η ανίχνευση, διερεύνηση, καταγραφή και μελέτη των 
αναγκών κοινωνικής φροντίδας των ηλικιωμένων στο 
σπίτι. 

β. Η παροχή οργανωμένης και συστηματικής φροντίδας 
στους ηλικιωμένους και τις οικογένειές τους, από ειδικούς 
επιστήμονες, καταρτισμένα στελέχη και εθελοντές για να 
καλύψουν τις άμεσες ανάγκες αξιοπρεπούς επιβίωσης. 

γ. Ο εντοπισμός και η αξιοποίηση των δυνατοτήτων του 
Δήμου, των πολιτών και των οργανωμένων τοπικών φο¬ 
ρέων για την κάλυψη των αναγκών των ηλικιωμένων δημο¬ 
τών. 

δ. Η συστηματική αξιοποίηση των εθελοντικών πρωτο¬ 
βουλιών, η ανάπτυξη της Κοινωνικής Αλληλεγγύης, η 
διαρκής ευαισθητοποίηση και ενημέρωση της ευρύτερης 
κοινότητας για τις ανάγκες, τις ιδιαιτερότητες και τις δυ¬ 
νατότητες των ηλικιωμένων με έμφαση στην αλληλεγγύη 
των γενεών. 

ε. Η σύνδεση των ηλικιωμένων, εξυπηρετουμένων του 
προγράμματος, με το ΚΑΠΗ και η ταυτόχρονη αξιοποίηση 
και δράστηριοποίηση των μελών του ΚΑΠΗ προς τους 
εξυπηρετούμενους στο σπίτο. 

στ. Η οργάνωση και η συστηματική παροχή υπηρεσιών 
Κοινωνικής Εργασίας, Νοσηλευτικής Φροντίδας, Φυσικο¬ 
θεραπείας, Εργοθεραπείας και Οικογενειακής Βοήθειας 
για τη κάλυψη βασικών αναγκών των ηλικιωμένων. 

ζ. Η διαρκής μελέτη και αξιολόγηση των αναγκών των 
ηλικιωμένων, ώστε να υποβάλλονται σχετικές εισηγήσεις 
προς τους αρμόδιους φορείς προκειμένου να λαμβάνονται 
μέτρα προς κάλυψη αυτών των αναγκών. 

η. Η διαρκής επεξεργασία και αξιολόγηση των στοιχείων 
εφαρμογής και των αποτελεσμάτων του προγράμματος 
για την επανατροφοδότηση του σχεδιασμού και των μεθό¬ 
δων που εφαρμόζονται. 

Άρθρο 3 

Παρεχόμενες υπηρεσίες. 

1. Η διερεύνηση, καταγραφή, επεξεργασία και μελέτη 
των αναγκών των ηλικιωμένων στους προαναφερόμενους 
Δήμους του άρθρου 1 και η κοινωνική χαρτογράφησή 
τους. 

2. Η εκπαίδευση εθελοντών και διοργάνωση δράσεων 
Κοινωνικής Αλληλεγγύης. 

3. Η Κοινωνική Εργασία με άτομα, ομάδες και οικογέ¬ 
νειες. 

3.1. Η ενημέρωση για τα προνοιακά δικαιώματα των 
εξυπηρετούμενων. 

3.2. Η διασυνδετική με υπηρεσίες, Υγείας - Πρόνοιας 
και άλλες, που καλύπτουν ανάγκες των ηλικιωμένων 
(Ασφαλ. Οργανισμοί κ.λπ.). 

4. Η ιατρική παρακολούθηση, Νοσηλευτική φροντίδα 
και Φυσικοθεραπεία στο σπίτι ή όπου αλλού παρέχεται. 

5. Οι υπηρεσίες οικογενειακής βοηθητικής φροντίδας 
(ατομική και οικιακή καθαριότητα, κάλυψη καθημερινών 
αναγκών διαβίωσης, κ.ά.). 

6. Η διευκόλυνση για συμμετοχή στις πολιτιστικές, θρη¬ 
σκευτικές, ψυχαγωγικές, και κοινωνικές δραστηριότητες 
των ηλικιωμένων. 

7. Η συστηματοποίηση του δικτύου υπηρεσιών του Δή- 

μου για την κοινωνική φροντίδα ηλικιωμένων στο σπίτι και 
σύνδεση με αντίστοιχες υπηρεσίες της ευρύτερης κοινό¬ 
τητας. 

Άρθρο 4 

Εποπτεία - Διοίκηση. 

1. Η Εφαρμογή του Προγράμματος τελεί υπό την άμεση 
εποπτεία του Υπουργείου Υγείας - Πρόνοιας και ασκείται 
από την αρμόδια Δ/νση Ηλικιωμένων και Ατόμων με Ειδι¬ 
κές Ανάγκες, όπως και από τα αρμόδια Τμήματα Πρόνοιας 
της Περιφερειακής Διοίκησης. 

Η Εφαρμογή του Προγράμματος συντονίζεται από 
7μελή Επιτροπή Παρακολούθησης (Ε.Π.), η οποία εδρεύει 
στην Αθήνα και συστήνεται από την ΚΕΔΚΕ. 

Η θητεία της Επιτροπής είναι θετής με δυνατότητα ανα¬ 
νέωσης μέχρι τη λήξη του προγράμματος, δηλαδή για άλλα 
δύο χρόνια, (για τους αιρετούς εκπροσώπους ακολουθεί¬ 
ται η διάρκεια της δημοτικής περιόδου). 

Η σύνθεσή της είναι η εξής: δύο (2) εκπρόσωποι του 
Υπουργείου Υγείας - Πρόνοιας, εκ των οποίων ένας από 
τη Δ/νση Ηλικιωμένων & ΑΜΕΑ, δύο (2) εκπρόσωποι του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, τρία (3) μέλη της Επιτροπής Κοινωνικών Υποθέ¬ 
σεων της ΚΕΔΚΕ και μεταξύ αυτών ο Πρόεδρος της Επι¬ 
τροπής, ο οποίος θα είναι και ο Πρόεδρος της Επιτροπής 
Παρακολούθησης του Προγράμματος. 

2. Η Επιτροπή Παρακολούθησης έχει την ευθύνη της 
προετοιμασίας εκτέλεσης του προγράμματος και της προ¬ 
βολής του, της παρακολούθησης τήρησης των προγραμ¬ 
ματικών συμβάσεων, της πίστης εφαρμογής και του συ¬ 
ντονισμού του προγράμματος, της αντιμετώπισης των 
προβλημάτων εφαρμογής σε συνεργασία με τους φορείς 
υλοποίησης και τις αρμόδιες υπηρεσίες των αντιστοίχων 
Υπουργείων, της σύνταξης εκθέσεων προόδου και αξιο¬ 
λόγησης του όλου προγράμματος. 

3. Τα έξοδα λειτουργίας της Ε.Π., σύμφωνα με τις πα¬ 
ραπάνω αρμοδιότητες και για την κάλυψη των δραστηριο¬ 
τήτων της βαρύνουν την ΚΕΔΚΕ, που για την κάλυψή τους 
θα ενισχυθεί για το 1997 και κάθε έτος εφαρμογής του 
προγράμματος με χρηματικό ποσό ύψους δέκα εκατομμυ¬ 
ρίων (10.000.000) δρχ., σε βάρος του λογαριασμού του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης (κοινή απόφ. των Υπουργών Εσωτερικών, Δημό¬ 
σιας Διοίκησης και Αποκέντρωσης και Οικονομικών αριθ. 
πρωτ. 5252/6.2.1997) που τηρείται οτο Ταμείο Παρακα¬ 
ταθηκών και Δανείων με το τίτλο «Κεντρικοί Αυτοτελείς 
Πόροι Δήμων και Κοινοτήτων» και αντίστοιχο ποσό δέκα 
εκατομμυρίων (10.000.000) δρχ., σε βάρος του Φ.15/ 
220 ΚΑΕ 2569 του Υπουργείου Υγείας & Πρόνοιας. 

Άρθρο 5 

Οικονομική ενίσχυση του προγράμματος 
«Βοήθεια στο σπίτι». 

1. Οι Δήμοι τής α' φάσης που αναφέρονται στο άρθρο 1 
της παρούσας, θα επιχορηγηθούν από τον προϋπολογισμό 
του Υπουργείου Εσωτερικών, Δημόσιας Διοίκησης και 
Αποκέντρωσης λογαριασμός «Κεντρικοί Αυτοτελείς Πό¬ 
ροι των Δήμων και Κοινοτήτων» που τηρείται στο Ταμείο 
Παρακαταθηκών και Δανείων, με ποσό έξι εκατομμυρίων 
(6.000.000) δρχ. για το β' εξάμηνο του 1997 και με το 
ποσό δώδεκα εκατομμυρίων (12.000.000) δρχ. για κάθε 


επόμενο χρόνο από τα τρία (3) πρώτα χρόνια του προγράμ¬ 
ματος, για τα υπόλοιπα 2 χρόνια του προγράμματος (από 
τα 5 χρόνια) με ποσό έξι εκατομμυρίων (6.000.000) δρχ. 

2. Οι Δήμοι της β' φάσης που αναφέρονται στο άρθρο 1 
της παρούσας, θα επιχορηγηθούν από τον προϋπολογισμό 
του Υπουργείου Υγείας και Πρόνοιας, Φ. 15/220 και ΚΑΕ 
2569 με ποσό έξι (6.000.000) δρχ. για το β' εξάμηνο του 
1997 και με το ποσό δώδεκα εκατομμυρίων (12.000.000) 
δρχ. για κάθε επόμενο χρόνο για κάθε μία 3ετία, για τα 
υπόλοιπα 2 χρόνια του προγράμματος (από τα 5 χρόνια) με 
ποσό έξι εκατομμυρίων (6.000.000) δρχ. 

3. Οι παραπάνω επιχορηγούμενοι Δήμοι που αναφέρο- 
νται στο άρθρο 1 αναλαμβάνουν την υποχρέωση: 

α. Της διάθεσης στο ΚΑΠΗ που θα υλοποιήσει το πρό¬ 
γραμμα του αναγκαίου προσωπικού, επί πλέον του υπηρε- 
τούντος, και συγκεκριμένα ενός/μίας (1) κοινωνικού λει¬ 
τουργού ΑΕΙ/ΤΕΙ (κατόχου άδειας άσκησης), ενός/μίας 
νοσηλευτή/τριας ΤΕΙ/ΜΤΕΝΣ (με άδεια άσκησης) και μίας 
Οικογενειακής Βοηθού με αντίστοιχη κατάρτιση ή αποδε¬ 
δειγμένη εμπειρία. 

β. Της κάλυψης των λειτουργικών δαπανών του προ¬ 
γράμματος και επιχορήγησης του ΚΑΠΗ με το ποσό των 
έξι εκατομμυρίων (6.000.000) δρχ. για τα δύο (2) τελευ¬ 
ταία χρόνια (από τα πέντε) υλοποίησης του προγράμμα¬ 
τος. 

4. Προϋπόθεση για την έναρξη υλοποίησης του προ¬ 
γράμματος και ανάληψης της ανωτέρω επιχορήγησης, 
από κάθε Δήμο, αποτελεί η συνυποβολή της σύμβασης, 
που αναφέρεται στο άρθρο 1, παρ. 2, της παρούσας, υπο¬ 
γεγραμμένη από όλα τα συμβαλλόμενα μέρη. 

Άρθρο 6 

Εφαρμογή προγράμματος στο Δήμο Περιστεριού. 

1. Μετά την ολοκλήρωση του πιλοτικού προγράμματος 
ΒΟΗΘΕΙΑ ΣΤΟ ΣΠΙΤΙ του Δήμου Περιστεριού, αριθ. Π4β/ 
οικ. 4514/12.8.97 κοινή απόφαση του Υπουργού Οικονο¬ 
μικών και του Υφυπουργού Υγείας και Πρόνοιας, αποφα- 
σίζεται η συνέχιση του προγράμματος, από την 1η Σε¬ 
πτεμβρίου 1997, σύμφωνα με τις προβλεπόμενες προϋ¬ 
ποθέσεις και ρυθμίσεις της παρούσας. 

2. Για το λόγο αυτό θα επιχορηγηθεί ο Δήμος Περιστε¬ 
ριού, με το ποσό των τριάντα εκατομμυρίων (30.000.000) 
δραχμές για το β' εξάμηνο του 1997. Η δαπάνη θα 
βαρύνει κατά το ήμισυ, δηλαδή δεκαπέντε εκατομμύρια 
(15.000.000) δρχ. τον προϋπολογισμό του Υπουργείου 
Εσωτερικών, Δημόσιας Διοίκησης και Αποκέντρωσης λο¬ 
γαριασμός «Κεντρικοί Αυτοτελείς Πόροι των Δήμων και 
Κοινοτήτων» που τηρείται στο Ταμείο Παρακαταθηκών και 
Δανείων και το υπόλοιπο ήμισυ (15.000.000) δρχ. θα.επι- 
χορηγηθεί από τον προϋπολογισμό του Υπουργείου 
Υγείας και Πρόνοιας Φ. 15/220 και ΚΑΕ 2569. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 1997 

01 ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΟΝ, ΔΗΜ. ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ. ΠΑΠΑΔΗΜΑΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 

Αριθ. Υ4α/8187/97 (3) 

Μετατροπή θέσεων κλάδου γιατρών Ε.Σ.Υ. στο Νομ. Γεν. 
Νοσ. Δυτ. Αττκής «Η Αγ. Βαρβάρα». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 
1397/83 (ΦΕΚ 143/Α/1983). 

2. Τις διατάξεις των άρθρων 56 και 64 του Ν. 2071/92 
(ΦΕΚ 123/Α/92) όπως συμπληρώθηκαν με τα άρθρα 4 και 
8 του Ν. 2194/94 (ΦΕΚ 34/Α/1994). 

3. Τις διατάξεις της παρ. 2 του άρθρ. 1 του Ν. 2469/97 
(ΦΕΚ 38/Α/14.3.1997) και το γεγονός ότι, από την εφαρ¬ 
μογή της παρούσας απόφασης δεν προκαλείται επιπλέον 
δαπάνη σε βάρος του κρατικού προϋπολογισμού. 

4. Την αρ. ΔΥ3α/οικ. 878/96 (ΦΕΚ. 924/Β/96) Από¬ 
φαση περί ανάθεσης αρμοδιοτήτων στους Υφυπουργούς 
Υγείας & Πρόνοιας Εμμ. Σκουλάκη και θ. Κοτσώνη. 

5. Την αρ. 1107147/1239/0067/4.10.96 (ΦΕΚ 922/Β/ 
96) Απόφαση περί ανάθεσης αρμοδιοτήτων στον Υφυ¬ 
πουργό Οικονομικών Ν. Χριστοδουλάκη. 

6. Την αρ. Δ/Δ. 4/Φ. 1 /20199/5.9.97 (ΦΕΚ 801 /Β/97) 
Απόφαση ανάθεσης αρμοδιοτήτων στους Υφυπουργούς 
Εσωτερικών, Δημ. Διοίκησης και Αποκέντρωσης. 

7. Το αρ. 198/9.4.97 έγγραφο του Ν.Γ.Ν. Δυτ. Αττικής, 
αποφασίζουμε: 

Η μία (1) κενή θέση κλάδου γιατρών Ε.Σ.Υ., ειδικότητας 
Δερματολογίας και βαθμού Επιμελητή Β' και η μία (1) κενή 
θέση κλάδου γιατρών Ε.Σ.Υ., ειδικότητας Παθολογικής 
Ανατομικής βαθμού Επιμελητή Α' ή Β', που έχουν συστα- 
θεί με την Απόφαση αριθμ. Α3β/7047/88 (ΦΕΚ 313/Β/ 
88) στο Ν.Γ.Ν. Δυτ. Αττικής, μετατρέπονται με τη πα¬ 
ρούσα σε θέσεις ειδικότητας Αιματολογίας ή Μικροβιολο¬ 
γίας Επιμελητή Β', για το Αιματολογικό - Αιμοδοσία και 
Ακτινοδιαγνωστικής Επιμελητή Β', στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1997 

οι ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Σ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 
-+- 

Αριθ. Π4β/55/5799 (4) 

Τροποποίηση απόφασης Π4β/1685/4.10.95, σχετικά με 
την εφαρμογή του προγράμματος «Βοήθεια στο σπίτι». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π. Δ/τος 138/92 «Οργανισμός του 
Υπουργείου Υγείας, Πρόνοιας και Κοινωνικών Ασφαλί¬ 
σεων» (ΦΕΚ 68/Α792), όπως τροποποιήθηκε μεταγενέ¬ 
στερα. 


2. Το άρθρο 2 του Ν. Δ/τος 162/73 «περί μέτρων προ¬ 
στασίας υπερηλίκων καιχρονίως πασχόντων» (ΦΕΚ 227). 

3. Τις διατάξεις του άρθρου 27 του Ν. 2081/92, όπου 
προστέθηκε το άρθρο 29Α στο Ν. 1558/85 «Κυβέρνηση 
και Κυβερνητικά Όργανα (ΦΕΚ 137)». 

4. Την αριθ. ΔΥ3α/οικ. 878/4.10.96 κοινή απόφαση 
πρωθυπουργού και Υπουργού Υγείας, Πρόνοιας «Ανά¬ 
θεση αρμοδιοτήτων στους Υφυπουργούς Υγείας και Πρό¬ 
νοιας Εμμανουήλ Σκουλάκη και Θεόδωρο Κοτσώνη» (ΦΕΚ 
924/96 τ.Β) 

5. Την αριθ. 1107147/1239/00064/4.10.96 κοινή 
απόφαση του πρωθυπουργού και του Υπουργού Οικονομι¬ 
κών «περί αναθέοεως αρμοδιοτήτων και Υπουργού Οικο¬ 
νομικών στους Υφυπουργούς Οικονομικών. 

6. Το έγγραφο αριθ. 55/16.5.96, του Ανουσακείου θε¬ 
ραπευτηρίου Κισσάμου. 

7. Τις ανάγκες της περιοχής Σέλινου, λόγω του μεγάλου 
αριθμού των ατόμων που χρειάζονται άμεσα τις παροχές 
του προγράμματος “Βοήθεια στο σπίτι". 

Για την εφαρμογή του προγράμματος επιχορηγείται το 
Ανουσάκειο θεραπευτήριο για μεν το 1997 με ποσό 
3.000.000 δρχ. και για τα επόμενα 4 οικονομικά έτη από 
5.000.000 δρχ. ετησίως από το Φ 220-ΚΑΕ 2569 του 
προϋπολογισμού του Υπουργείου, “Επιχορήγηση σε λοι¬ 
πούς Οργανισμούς και Σχολές Κοιν. Πρόνοιας, αποφασί¬ 
ζουμε: 

Τροποποιούμε την παραγ. 3 του άρθρου 1 της Π4β/ 
1685/4.10.95 απόφαση ως εξής: 

Στο προαναφερόμενο πρόγραμμα απασχολούνται: 

α) Ένας (1) γιατρός. 

β) Δύο (2) Κοινωνικοί Λειτουργοί. 

γ) Δύο (2) επισκέπτες-ριες Υγείας ή Νοσηλεύτριες 

δ) Ένας (1) φυσικοθεραπευτής. 

ε) Τέσσερις (4) Οικογενειακοί Βοηθοί 

στ) Δύο (2) Οδηγοί 

ζ) Εθελοντές ή Κοινωνικοπολιτιστικές Ομάδες Εθελο¬ 
ντικής Βοήθειας. 

Το προσωπικό αυτό αποτελεί και Κινητή Μονάδα. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Οκτωβρίου 1997 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΘΕΟΔ. ΚΟΤΣΟΝΗΣ 

-♦- 

Αριθ. Π2β/3501 (5) 

Μεταβίβαση Κρατικών Παιδικών Σταθμών. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90/Α') «Ίδρυση Νομαρχιακής Αυτοδιοίκησης, τροποποί¬ 
ηση διατάξεων για την πρωτοβάθμια Αυτοδιοίκηση και την 
περιφέρεια και άλλες διατάξεις» όπως τροποποιήθηκε με 
το άρθρο 9 του Ν. 2503/97 (ΦΕΚ 107 Α') «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 27 του Ν. 2081/92 (ΦΕΚ 
154/Α/92) όπου προστέθηκε το άρθρο 29Α του Ν. 

1558/85 (ΦΕΚ 137/Α’) «Κυβέρνηση και Κυβερνητικά 
Όργανα» και όπως το αυτό τροποποιήθηκε με το όρθρο 1 
του Ν. 2469/97 (ΦΕΚ 38/Α/97) και το γεγονός ότι από την 
παρούσα απόφαση δεν προκαλείται δαπάνη σε βάρος του 
Κρατικού Προϋπολογισμού. 

3. Την με αριθμ. ΔΥ3α/οικ. 878/96 απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
Εμμ. Σκουλάκη και θ. Κοτσώνη (ΦΕΚ 924 Β'). 

4. Την με αριθμ. 100/26.8.97 απόφαση του Δημοτικού 
Συμβουλίου του Δήμου Καλλονής Ν. Λέσβου, αποφασί¬ 
ζουμε: 

Μεταβιβάζουμε στο Δήμο Καλλονής Ν. Λέσβου τους 
παρακάτω Σταθμούς: 

1. Κ.Π.Σ. Καλλονής (Β.Δ. 1001/66 ΦΕΚ 272/Α·). 

2. Κ.Π.Σ. Παρακοίλων (Π.Δ. 221/89 ΦΕΚ 103/Α'), που 
λειτουργούν με τις διατάξεις του Α.Ν. 2.11.35 (ΦΕΚ 527/ 
Α’). 

θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1997 

Ο ΥΦΥΠΟΥΡΓΟΣ 

θ. ΚΟΤΣΟΝΗΣ 

-♦- 

Αριθ. 30177 Φ. 528.1 (6) 

Εξέταση, διάθεση, καταστροφή, εκποίηση άχρηστου υλι¬ 
κού. 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις: 

α) Του Ν. 2362/1995 (Α’ 247) «Περί Δημοσίου Λογιστι¬ 
κού, έλεγχος των δαπανών του Κράτους και άλλες διατά¬ 
ξεις». 

β) Του άρθρου 44 Π.Δ. 426/1991 (Α' 155) «Οικονομική 
και Λογιστική Υπηρεσία του Πυροσβεστικού Σώματος και 
άλλες διατάξεις», όπως κωδικοποιήθηκαν με τις διατάξεις 
του Π.Δ. 210/1992 (Α' 99) «Κωδικοποίηση διατάξεων 
Προεδρικών Διαταγμάτων του Κανονισμού Εσωτερικής 
Υπηρεσίας του Πυροσβεστικού Σώματος». 

γ) Της υπ’ αριθ. 24283 Φ. 109.1 από 27.8.1997 (Β' 
807) απόφασης Αρχηγού Πυροσβεστικού Σώματος «Με¬ 
ταβίβαση του δικαιώματος να υπογράφουν» με εντολή Αρ¬ 
χηγού, «στον Υπαρχηγό, στον Διευθυντή Αρχηγείου, 
στους Διευθυντές Δ/νσεων αυτού και στους Διοικητές 
Υπηρεσιακών Μονάδων του Πυροσβεστικού Σώματος». 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Αρθρο 1 

Εξέταση άχρηστου υλικού. 

1. Το μήνα Φεβρουάριο, κάθε έτους, ο Διοικητής ή 
προϊστάμενος Υπηρεσίας του Πυροσβεστικού σώματος 
στην οποία λειτουργεί αυθύπαρκτη Διαχείριση Υλικού, συ¬ 
γκροτεί με την Ημερήσια Διαταγή του τριμελή Επιτροπή 
από Πυροσβεστικούς υπαλλήλους της Υπηρεσίας του, με 
σκοπό την εξέταση του άχρηστου υλικού το οποίο περι¬ 


λαμβάνεται στις καταστάσεις που συντάχθηκαν όπως ορί¬ 
ζουν οι διατάξεις παραγράφου 1 άρθρου 44 Π.Δ. 426/ 
1991 (Α' 155). Πρόεδρος της Επιτροπής ορίζεται Αξιωμα¬ 
τικός ή Πυρονόμος και μέλη της Πυροσβεστικοί υπάλληλοι 
κατώτεροι ή νεώτεροι του Προέδρου. 

2. Η παραπάνω Επιτροπή αποφαίνεται με πρακτικό της, 
που συντάσσει, σύμφωνα με τον ισχύοντα κώδικα υλικού, 
σε τρία αντίτυπα, ποιά από τα είδη υλικού που περιλαμβά¬ 
νουν οι προαναφερόμενες καταστάσεις είναι: α) Επι- 
σκευάσιμα β) Εκποιήσιμα γ) Καταστρεπτέα. 

3. Επισκευάσιμα θεωρούνται τα υλικά των οποίων η δα¬ 
πάνη επισκευής είναι συμφέρουσα για το Ελληνικό Δημό¬ 
σιο σε σχέση με τη, μετά την επισκευή τους, διάρκεια χρή¬ 
σης τους. 

4. Εκποιήσιμα θεωρούνται τα υλικά που έχουν καταστεί, 
για διαφόρους λόγους, ακατάλληλα για χρήση από τις 
Υπηρεσίες του Πυροσβεστικού Σώματος, έχουν όμως 
εμπορική αξία, αφαιρουμένων των εξόδων μεταφοράς 
τους στον Οργανισμό Διαχείρισης Δημοσίου Υλικού 
(Ο.Δ.Δ.Υ.). 

5. Καταστρεπτέα θεωρούνται τα υλικά που έχουν κατα¬ 
στεί για διαφόρους λόγους ακατάλληλα για χρήση από τις 
Υπηρεσίες του Πυροσβεστικού Σώματος, και δεν έχουν 
εμπορική αξία. 

Άρθρο 2 

Επισκευή, καταστροφή, παράδοση άχρηστου υλικού. 

1. Το πρακτικό της Επιτροπής εξέτασης άχρηστου υλι¬ 
κού μαζί με τις καταστάσεις του Οικονομικού Συμβουλίου 
που περιλαμβάνουν το άχρηστο υλικό, υποβάλλονται, σε 
δύο αντίτυπα, στη Διεύθυνση Οικονομικού του Αρχηγείου 
Πυροσβεστικού Σώματος (Α.Π.Σ.). 

2. Ο Διευθυντής Οικονομικού Α.Π.Σ. με σχετική πράξη 
του επί του πρακτικού της Επιτροπής αποφαίνεται τελικά 
για τα επισκευάσματα υλικά, τα εκποιήσιμα και τα κατα¬ 
στρεπτέα. Στη συνέχεια επιστρέφει το ένα αντίτυπο του 
πρακτικού στην ενδιαφερόμενη Υπηρεσία η οποία ενερ¬ 
γεί ως εξής: 

2.1. Επισκευάζει τα υλικά που χαρακτηρίστηκαν ως επι- 
σκευάσιμα και τα χρησιμοποιεί κανονικά. 

2.2. Συγκροτεί τριμελή Επιτροπή από πυροσβεστικούς 
υπαλλήλους της με την Ημερήσια Διαταγή του Διοικητή ή 
Προϊσταμένου της, η οποία ενεργεί αφενός για την κατα¬ 
στροφή των υλικών που χαρακτηρίστηκαν ως καταστρε¬ 
πτέα και αφετέρου για την παράδοση των υλικών που χα¬ 
ρακτηρίστηκαν ως εκποιήσιμα στον Οργανισμό Διαχείρι¬ 
σης Δημοσίου Υλικού (Ο.Δ.Δ.Υ.), αρμόδιο κατά νόμο να 
ενεργήσει για την εκποίηση τους, όπως ορίζουν οι διατά¬ 
ξεις άρθρου 2 Ν. 251/1975 (Α' 19). 

3. Η Επιτροπή αυτή, για τα υλικά που κατέστρεψε και 
εκείνα που παρέδωσε στον Ο.Δ.Δ.Υ. συντάσσει σχετικό 
πρακτικό, σε τρία αντίτυπα, σύμφωνα με τον ισχύοντα κώ¬ 
δικα υλικού, και το υποβάλλει στην Υπηρεσία της. 

4. Η Υπηρεσία υποβάλλει τα δύο αντίτυπα του πρακτι¬ 
κού της Επιτροπής στη Διεύθυνση Οικονομικού του Αρχη¬ 
γείου Πυροσβεστικού Σώματος, η οποία ενεργεί για την 
έκδοση της απόφασης διαγραφής των υλικών όπως ορί¬ 
ζουν οι διατάξεις περιπτ. β παραγρ. 3 του άρθρου 31 Π.Δ. 
426/1991 (Α' 155). 

5. Η ενδιαφερόμενη Υπηρεσία μετά τη λήψη της από¬ 
φασης διαγραφής των υλικών, ενεργεί για τη διαγραφή 
τους από τα βιβλία της. 

6. Όταν στην πόλη-έδρα της ενδιαφερόμενης Υπηρε¬ 
σίας δεν έχει συσταΟεί περιφερειακή Υπηρεσία του 
Ο.Δ.Δ.Υ., τα εκποιήσιμα υλικά της τα αποστέλλει, ύστερα 
από έγκριση της Διεύθυνσης Οικονομικού Α.Π.Σ., σε Πυ¬ 
ροσβεστική Υπηρεσία στην οποία έχει συσταθεί και λει¬ 
τουργεί Διαχείριση Υλικού και στην πόλη-έδρα της έχει 
συσταθεί και λειτουργεί Υπηρεσία του Ο.Δ.Δ.Υ. 

Άρθρο 3 

Άχρηστο υλικό Γενικής Αποθήκης Υλικού 
Πυροσβεστικού Σώματος. 

Η Γενική Αποθήκη Υλικού Πυροσβεστικού Σώματος 
(Γ.Α.Υ.Π.Σ.) ενεργεί για την εξέταση, διάθεση, κατα¬ 


στροφή και εκποίηση του άχρηστου υλικού της, όπως και 
οι υπηρεσίες στις οποίες λειτουργεί αυθύπαρκτη Διαχεί¬ 
ριση Υλικού, εκτός της συγκρότησης των αρμοδίων για το 
σκοπό αυτό Επιτροπών, τις οποίες συγκροτεί με διαταγή 
του ο Διευθυντής Οικονομικού Α.Π.Σ. 

Η ισχύς της παρούσας αρχίζει την 1 η Ιανουάριου 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 1997 
Με εντολή Αρχηγού 
Ο Υπαρχηγός 

Υπτγος ΝΙΚΟΛΑΟΣ ΚΟΤΣΙΩΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



